ქართული თეატრის კვლევის ცენტრის პრესკონფერენცია
2014-01-10 12:54 (Asia/Dubai)
13 იანვარს, 13 საათზე, წიგნის მაღაზია „ლიგამუსში“ (ჭავჭავაძის #34) ილიას სახელმწიფო უნივერსიტეტის თანამედროვე ქართული თეატრის კვლევის ცენტრი გამართავს პრესკონფერენციას, რომელიც 2013 წლის ქართული თეატრის სტატისტიკური კვლევის შედეგებს მიეძღვნება. კვლევა, რომელიც თანამედროვე ქართული თეატრის კვლევის ცენტრმა წარმოადგინა ეყრდნობა საქართველოში მოქმედი 37 თეატრის (თბილისის, დამოუკიდებელი, რეგიონული) 2013 წლის მონაცემებს.
პრესკონფერენციაზე გამოვლინდება წარმატებული თეატრები შემდეგი კატეგორიების მიხედვით:

• პრემიერებით გამორჩეული თეატრები,
• საერთაშორისო გასტროლებით გამორჩეული თეატრები,
• ქვეყნის შიგნით ყველაზე ხშირად გასტროლიორი თეატრები,
• საუკეთესო მასპინძელი თეატრები,
• თანამედროვე ქართველი დრამატურგი, რომლის პიესაც ყველაზე მეტჯერ იდგმება ქართულ სცენაზე,
• ფუნქციურად დატვირთული თეატრები
• მაყურებლის აქტივობით გამორჩეული თეატრები
• 2013 წლის ყველაზე პროდუქტიული რეჟისორები, თეატრის მხატვრები, მსახიობები.
კვლევა მომზადებულია მხოლოდ რაოდენობრივი მაჩვენებლების მიხედვით და ის არ ასახავს სპექტაკლებისა და მსახიობთა მიერ შესრულებული როლების მხატვრულ ხარისხს.
პრესკონფერენციაში მონაწილეობას მიიღებენ თანამედროვე ქართული თეატრის კვლევის ცენტრის ხელმძღვანელი ლაშა ჩხარტიშვილი, საქართველოს თეატრის კრიტიკოსთა კავშირის თავმჯდომარე ნიკოლოზ წულუკიძე, თეატრის კრიტიკოსთა საერთაშორისო ასოციაციის საქართველოს სექციის ხელმძღვანელი ირინა ღოღობერიძე და კავშირის „კულტურა“ პრეზიდენტი მაკა ვასაძე.
კვლევის შედეგების და სრული მონაცემების ხილვა შეგიძლიათ ინტერნეტ პორტალზე – www.georgiantheatre.ge
2013 წლის მნიშვნელოვანი თეატრალური მოვლენები
2013 წელი მნიშვნელოვანი, წარმატებული და გარდამტეხი წელი იყო ქართული თეატრისათვის. საქართველოს თეატრებმა ფუნქციონირება დაიწყეს ახალი კანონის „პროფესიული თეატრების შესახებ“ შესაბამისად. 2013 წელს საქართველოს 50-მდე თეატრში დაინიშნა ახალი სამხატვრო ხელმძღვანელი. კულტურის სამინისტროში დაიწყო მუშაობა კულტურის პოლიტიკის კონცეფციის შექმნაზე.
წლის განმავლობაში 200-ზე მეტი ახალი სპექტაკლი დაიდგა საქართველოს 48 სახელმწიფო და კერძო თეატრში, რაც შარშანდელ წელთან შედარებით 46%-ით მეტია.
მნიშვნელოვანი თეატრალური მოვლენა, თანამედროვე ქართული თეატრის კვლევის ცენტრის აზრით, წელსაც რჩება თბილისის საერთაშორისო თეატრალური ფესტივალი, მიხეილ თუმანიშვილის ხელოვნების საერთაშორისო ფესტივალის „საჩუქარი“ აღდგენა და თეატრალური პრემია „დურუჯის“ დაჯილდოების ცერემონიალი, გაიხსნა ახალი სათეატრო სივრცეები – „ახალი სცენა“ და „თეატრი ფაბრიკა“.
წელს დიდი წარმატება ჰქონდა ქართულ თეატრს საერთაშორისო ასპარესზე. საქართველოს 10-ზე მეტი თეატრი საგასტროლოს იმყოფებოდა საქართველპოს ფარგლებს გარეთ, რომელთაგან აღსანიშნავია მარჯანიშვილის თეატრის საგასტროლო ტურნე ევროპაში ლევან წულაძის სპექტაკლით „როგორც გენებოთ“, სპექტაკლი წარმოდგენილი იყო მეორე მიწვევით შექსპირის თეატრში „გლობუსი“ ფესტივალის „მსოფლიო გლობუსში“ ფარგლებში.
მნიშვნელოვანი მოვლენა იყო თბილისის ალ. გრიბოედოვის სახელობის რუსული დრამატული თეატრის წარმატება საერთაშორისო ფესტივალებზე. მათ შორის, ავთანდილ ვარსიმაშვილის სპექტაკლმა „ფეხმარდი ცხენი“ სლავური კულტურის საერთაშორისო ფესტივალზე „ოქროს რაინდი“ გრან-პრი დაიმსახურა. გრი¬ბო¬ე¬დოვს თე¬ატრს მი¬ე¬ნი¬ჭა ასევე პრე¬მია „თე¬ატ¬რა¬ლის ვარ¬ს¬კ¬ვ¬ლა¬ვი“ ნო¬მი¬ნაცი¬ა¬ში „სა¬უ¬კე-თე¬სი რუ¬სუ¬ლი თე¬ატ¬რი საზღ¬ვარ¬გა¬რეთ“.
2013 წელს განხორციელებულ დადგმებს შორის სათეატრო კრიტიკის განსაკუთრებული მოწონება დაიმსახურა სპექტაკლებმა: „ტროელი ქალები“ (სამეფო უბნის თეატრი, რეჟისორი დათა თავაძე), „გრონჰოლმის მეთოდი“ (მარჯანიშვილის თეატრი, რეჟისორი თემურ ჩხეიძე), „ზამთრის ზღაპარი“ (თბილისის მოზარდ მაყურებელთა თეატრი, რეჟისორი დათა თავაძე), „კალასი“ (თეატრი ფაბრიკა, რეჟისორი რობერტ სტურუა), „ტარტიუფი“ (მარჯანიშვილის თეატრი, რეჟისორი ლევან წულაძე).
2013 წლის განმავლობაში სარემონტო სარეაბილიტაციო სამუშაოები მიმდინარეობდა ფოთის, ბათუმის მოზარდ მაყურებელთა და ილიაუნის თეატრებში. ახალი წლიდან ეს თეატრები რეკონსტრუირებულ შენობებში გამართავენ პრემიერებს.
2013 წელს ქართულმა თეატრმა მნიშვნელოვანი დანაკლისი განიცადა. გარდაიცვალა მსახიობები ოთარ მეღვინეთუხუცესი, გურამ საღარაძე, რეზო თავართქილაძე, რეჟისორები გიგა ლორთქიფანიძე, ლევან მირცხულავა, სცენოგრაფი თემურ ნინუა და თეატრმცოდნე ნათელა ურუშაძე.
დაწვრილებითი ინფორმაციისთვის დაგვიკავშირდით: 577 904041

სამყაროს მოკლე ისტორია
2014-01-13 12:04
ორშაბათს 13 იანვარს 15:00 საათზე ილიას სახელმწიფო უნივერსიტეტის G კორპუსის 106 აუდიტორიაში ჩატარდება ფიზიკისა და ასტრონომიის მიმართულების კოლოქვიუმი
„სამყაროს მოკლე ისტორია: შორეული წარსულიდან შორეულ მომავლამდე“
მოხსენებაში განვიხილავთ სამყაროს ისტორიას – სამყაროს დაბადებიდან დღემდე და სამყაროს შორეულ მომავალს. აგრეთვე, ვისაუბრებთ იმ თანამედროვე ასტრონომიულ დაკვირვებებზე, რომლებიც საშუალებას იძლევა აღვადგინოთ ადრეული სამყაროს სურათი და გავითვალოთ სამყაროს მომავალი. სამყაროს დაბადება თანამედროვე კოსმოლოგიის ერთ-ერთი მთავარი ამოუხსნელი ამოცანაა და მოხსენების ფარგლებში ამ ამოცანის გადაჭრის სხვადასხვა მიდგომას შევეხებით.
მომხსენებელი: თინათინ კახნიაშვილი

საჯარო ლექცია „ნაციონალიზმი და თანამედროვე ხელოვნება“
2014-01-14 10:31
ილიას სახელმწიფო უნივერსიტეტში სეზგინ ბოინიკი და მინა ჰენრიკსონი ჩაატარებენ საჯარო ლექციას თემაზე: ნაციონალიზმი და თანამედროვე ხელოვნება.
რა კავშირია მათ შორის? როგორ მუშაობს სახელმწიფოს იდეოლოგიური აპარატი თანამედროვე ხელოვნების სფეროში? რა შესაძლებლობებს გვთავაზობს თანამედროვე ხელოვნება ნაციონალისტური იდეოლოგიისგან გასათავისუფლებლად?
საჯარო ლექცია ჩატარდება 23 იანვარს, 16:00 საათზე, ილიას სახელმწიფო უნივერსიტეტის G 106 აუდიტორიაში.
მომხსენებლების ბიოგრაფიები შეგიძლიათ იხილოთ ბმულზე http://geoairresidency.blogspot.com/2014/01/sezgin-boynik-minna-henriksson.html
სეზგინ ბოინიკი და მინა ჰენრიკსონი იმყოფებიან თბილისში, გეოეარის სახელოვნებო რეზიდენციაში. http://geoairresidency.blogspot.com/
ლექცია ჩატარდება ინგლისურ ენაზე.

ლექციები თემებზე:
2014-01-14 10:34
ვიდეოლექციის ნახვა შესაძლებელია ბმულზე გადასვლით
გაცნობებთ, რომ 17 იანვარს, 18:00 საათზე, ილიას სახელმწიფო უნივერსიტეტის G106 დარბაზში გაიმართება ,,საუკეთესო ქართული რომანის” გამარჯვებულების, ჯაბა ზარქუას და ანა კორძაია-სამადაშვილის ლექციები თემებზე: “გმირი” და “2084”“.
გმირი, რომელიც არ გამოირჩევა არც ბრძოლასა თუ შრომაში თავდადებით, არც მამაცობითა და გამბედაობით, არც ძველი ეპიკური პოემებისა და მითების ზეციური ძალით დაჯილდოებული მთავარი მოქმედი პირია, ის უბრალოდ მხატვრული ნაწარმოების მოქმედი პერსონაჟია.
ერთად მიმოვიხილოთ, როგორი იყო ლიტერატურული გმირი გასულ საუკუნეში და როგორია ის დღეს. ვიფიქროთ, როგორ გმირს ელის თანამედროვე ქართულენოვანი მკითხველი.
შეგახსენებთ, რომ ადგილების რაოდენობა შეზღუდულია.
ლექციაზე დასწრების მსურველებმა გთხოვთ გაიაროთ რეგისტრაცია ელექტრონულ მისამართზე: pr@iliauni.edu.ge
(მოგვწერეთ სახელი, გვარი, სტატუსი და საკონტაქტო ინფორმაცია)

უნიკინო 24 იანვარს: ”აეროპლანი”
2014-01-15 11:24
პარასკევს, 24 იანვარს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება დევიდ ცუკერის ფილმი „აეროპლანი“ (1980).
მონაწილეობენ:ლესლი ნილსენი, რობერტ ჰეისი, ჯული ჰეგერტი, ლოიდ ბრიჯისი, პიტერ გრეივზი, რობერტ სტექი.
თარგმანი: გიორგი ჩიკვაიძე.

საინფორმაციო შეხვედრა - ერაზმუს მუნდუსი
2014-01-15 13:40
მოგესალმებით და გაცნობებთ, რომ 2014 წლის 17 იანვარს, 16:00 საათზე,ილიას სახელმწიფო უნივერსიტეტის A101 აუდიტორიაში (ჭავჭავაძის 32) გაიმართება Erasmus Mundus-ის მეორე აქტივობის პროექტების ALRAKIS II, EUROEAST, ELECTRA, HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების,მაგისტრანტების,დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად:
ALRAKIS II – http://www.alrakis2.eu/index.asp?p=1763&a=1744
EUROEAST – https://emecw.gis.lu.se/apply/?lot=EUROEAST
ELECTRA – https://emecw.gis.lu.se/apply/?lot=ELECTRA
HUMERIA – http://www.humeria-application.eu/
კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
ALRAKIS II – 2014 წლის 31 იანვარი.
EUROEAST – 2014 წლის 3 თებერვალი.
ELECTRA – 2014 წლის 31 იანვარი.
HUMERIA – 2014 წლის 24 თებერვალი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
ALRAKIS II – http://www.alrakis2.eu/index.asp?p=1733&a=1733
EUROEAST – http://www.euroeast.polito.it/
ELECTRA – http://www.electra-project.eu/
HUMERIA – http://humeria.eu/
დამატებითი შეკითხვების შემთხვევაში მოგვმართოთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
ALRAKIS II – alrakis@iliauni.edu.ge
EUROEAST – euroeast@iliauni.edu.ge
ELECTRA – electra@iliauni.edu.ge
HUMERIA – humeria@iliauni.edu.ge

შეხვედრა ანსამბლ "ძირიანთან"
2014-01-22 10:22
24 იანვარს, 18.00-ზე, ილიას სახელმწიფო უნივერსიტეტის წიგნის მაღაზია „ლიგამუსში“ გაიმართება ილიაუნის მუსიკის ცენტრის სტუდენტების შეხვედრა ქართულ ფოლკლორულ ანსამბლთან „ძირიანი“.
ღონისძიებაზე დასწრება თავისუფალია.

ანტონიუ კარლუშ ჟობიმის დაბადების დღე
2014-01-22 10:23
25 იანვარს ილიას სახელმწიფო უნივერსიტეტის მუსიკის ცენტრი აღნიშნავს დიდი ბრაზილიელი კომპოზიტორის, მომღერლისა და პიანისტის, ანტონიუ კარლუშ ჟობიმის დაბადების დღეს.
ღონისძიებას კონცერტი-პრეზენტაციის ფორმა აქვს. მასში ილიაუნის ჯაზის მიმართულების სტუდენტები გააცნობენ მაყურებელს ჟობიმის ბიოგრაფიის საინტერესო ფაქტებს და აჩვენებენ მისი ცხოვრებისა და შემოქმედების ამსახველ ვიდეო და ფოტო მასალას. ყველაფერი ეს სტუდენტების მიერ შესრულებული ჟობიმის სიმღერებით გაზავდება. კონცერტში ასევე მონაწილეობენ ილიაუნის სტუდენტებისა და ლექტორებისგან შემდგარი ინსტრუმენტული ჯაზ-სექსტეტი, და ილიაუნის ვოკალური ჯაზ-კვარტეტი; მონაწილეთა შორის არიან ჩვენი უნივერსიტეტის ჯაზის მიმართულების კურსების თავისუფალი მსმენელები ი.ჯავახიშვილის სახელობის, თეატრალური და ტექნიკური უნივერსიტეტებიდან.
კონცერტი-პრეზენტაცია ჩატარდება წიგნის მაღაზია “ლიგამუსში”, 15.00-ზე. დასწრება თავისუფალია.

ჯონ ჰილის საჯარო ლექცია
2014-01-23 11:43
7 თებერვალს, 13:00 საათზე, ილიას სახელმწიფო უნივერსიტეტის G 106 დარბაზში გაიმართება ლექცია ,,ტრისტანი და იზოლდა. რომანტიკული სიყვარული, სულის სიმღერა თუ ღალატის ცოდვა”.
ლექცია შეეხება პოპულარულ და მშვენიერ ლეგენდას, რომლის 80-მდე ვერსია შემოგვრჩა. მომხსენებელი განიხილავს ამ ლეგენდის არქეტიპულ წყაროებს და ადამიანური ვნების ღრმა სტრუქტურას.
ეს ლეგენდა წარმოაჩენს რა ადამიანური სიყვარულის ბნელ აჩრდილოვან მხარეებს, წარმოადგენს შუასაუკუნეების ნორმებისადმი შეურიგებელ ბრძოლასა და სულის ტანჯვის დიაგნოზს. ეს მარადიული სულიერი ტანჯვა კაცობრიობის გაჩენის დღიდან არსებობს და მკურნალობას საჭიროებს. ამ ლეგენდის ფსიქოლოგიური ანალიზის დროს მრავალი კითხვა ჩნდება: ლეგენდა უბრალოდ ღალატს გამოხატავს თუ არშემდგარ სიყვარულს? თუ ეს ამბავია უიღბლო შეყვარებულზე, რომელიც დიდი დედის ხატმა შთანთქა, რატომ მთავრდება რომანტიკული სიყვარული ტრაგედიით? როგორ უნდა ვადიდოთ ეროსი, რომელიც სიყვარულის სახელით სამეფოებს ანგრევს, ანადგურებს ადამიანის ღირსებას და ქორწინებას? შესაძლებელია თუ არა ეროსის კულტივირება და მისი მორგება მიწიერი ცხოვრებისათვის, თუ მისი ელექსირი წამლავს ორ ადამიანს შორის ურთიერთობებს?
შესაძლებელია, რომ მის ფარულ მიზანს წარმოადგენდეს დღევანდელ სეკულარულ საზოგადოებაში ადამიანის ტრანაცენდენტურ სამყაროსთან დაახლოება, მაგრამ გვაქვს თუ არა ის შინაგანი სულიერი ძალა, რომ დავიტიოთ ეს საიდუმლო?! შუასაუკუნეებში მითური, ლიტერატურული და რელიგიური სიმბოლოებისგან ექსტრაორდინარული სინკრეტული კომპოზიცია შეიქმნა, რომლის ფესვები უფრო ადრინდელ ხანაში გვხვდება. სიყვარულის ეს ჰიმნი ისე გარდაქმნის ადამიანის გულს, რომ იგი შეეცდება კაცთა მოდგმის მრავალსაუკუნეობრივი ოცნება – გამთლიანება აიხდინოს.
ჯონ ჰილი, ფილოსოფიის დოქტორი, ფსიქოანალიტიკოსი და პედაგოგია.
მან ხარისხი ფილოსოფიაში დუბლინისა და ამერიკის კათოლიკურ უნივერსიტეტებში მოიპოვა, აგრეთვე დაამთავრა ციურიხის კ.გ. იუნგის ინსტიტუტი. ის მოქმედი ტრენინგ-ანალიტიკოსია. ციურიხში ჯონ ჰილს გამოქვეყნებული აქვს ნაშრომები კელტურ მითზე, ჯეიმს ჯოისზე, ქრისტიანულ მისტიციზმზე, იუნგის ასოციაციურ ექსპერიმენტზე, იუნგის წითელ წიგნზე სიზმრებზე და სხვ.

"ჰაიდელბერგცემენტის" კონკურსის პრეზენტაცია
2014-01-23 15:12
ორშაბათს, 27 იანვარს, 15:00 საათზე ილიას სახელმწიფო უნივერსიტეტის G106 დარბაზში შედგება შეხვედრა კომპანია ჰაიდელბერგის წარმომადგენლებთან, რომლებიც სტუდენტებსა და ლექტორებს გააცნობენ ინფორმაციას მიმდინარე კონკურსის Quarry life award-ის შესახებ. კონკურსის მთავარი თემაა ბიომრავალფეროვნების მართვა ჰაიდელბერგის კარიერებზე.
შეგახსენებთ რომ, საუკეთესო საპროექტო წინადადებისთვის პრიზი 30 000 ევროს შეადგენს! ეროვნული ჟიურის წევრები არიან:
ხათუნა გოგალაძე -საქართველოს გარემოს დაცვისა და ბუნებრივი რესურსების მინისტრი;
პროფესორი დავით თარხნიშვილი – ეკოლოგიის ინსტიტუტის დირექტორი;
გიორგი ლებანიძე – გერმანიის საერთაშორისო თანამშრომლობის საზოგადოების(GIZ წარმომადგენელი);
თამაზ გამყრელიძე – ბუნების დაცვის მსოფლიო ფონდის წარმომადგენელი;
ირაკლი მახარობლიძე – ჰაიდელბერგცემენტის გაყიდვების და მარკეტინგის დირექტორი.
საპროექტო წინადადების (მაქსიმუმ 3 გვერდი) წარდგენის წარდგენის ვადა 1 მარტი. დეტალური ინფორმაციის მისაღებად ეწვიეთ ჩვენს ფეისბუქის გვერდს: https://www.facebook.com/quarrylifeawardgeorgia, ხოლო კონკურსში მონაწილეობის მისაღებად ვებ-გვერდს www.quarrylifeaward.ge.

ზრუნვა სტუდენტების მხედველობაზე
2014-01-24 14:20
ზრუნვა სტუდენტების მხედველობაზე
24 იანვარს 10:30 საათიდან
ლიტვური ოფთალმოლოგიური კლინიკა ბალტიკა ილიას სახელმწიფო უნივერსიტეტთან ერთად აწყობს აქციას სახელწოდებით„ზრუნვა სტუდენტებისმ ხედველობაზე“. აქციის ფარგლებში უნივერსიტეტის შენობაში მოეწყობა ოფთალმოლოგიური კაბინეტი.
ექიმი მსურველებს უფასოდ დაუდგენს რეფრაქციას რეფრაქტომეტრის მეშვეობით, შეუმოწმებს ვიზუსს და გაუწევს კონსულტაციას .
ვიწვევთ სტუდენტებს და არა მხოლოდ სტუდენტებს, ილიას უნივერსიტეტის თანამშრმლებსაც ექნებათ შესაძლებლობა A103 აუდიტორიაში, 24 იანვარს 10:30 საათიდან, მთელი დღის განმავლობაში შეიმოწმონ მხედველობა. (მსურველების დიდი რადენობის არსებობის შემთხვევაში შესაძლებელია აქცია გაგრძელდეს რამდენიმე დღის განმავლობაში).

კონსტიტუცია და დემოკრატიული კონსოლიდაცია
2014-01-24 15:49
ორშაბათს, 27 იანვარს, 18 საათსა და 30 წუთზე, ილიას სახელმწიფო უნივერსიტეტის კონსტიტუციური კვლევების ცენტრის მიერ ორგანიზებული სალექციო პროგრამის ფარგლებში – “კონსტიტუცია და დემოკრატია”, ჩატარდება რიგით მეხუთე ლექცია თემაზე:
“კონსტიტუცია და დემოკრატიული კონსოლიდაცია”.
ლექციას წაიკითხავს ბატონი დავით დარჩიაშვილი – საქართველოს პარლამენტის წევრი, ილიას სახელმწიფო უნივერსიტეტის პროფესორი.
ხანგრძლივობა: 1:30 სთ.
ჩატარების ადგილი: ილიას სახელმწიფო უნივერსიტეტი, B 102, ი. ჭავჭავაძის გამზ. N 32.
ლექციას დაესწრებიან მხოლოდ პროგრამის ფარგლებში წინასწარ დარეგისტრირებული და შერჩეული მონაწილეები.

ბიზნეს მარათონის - 20=200 პრეზენტაცია
2014-01-27 11:07
29 იანვარს, 17:00 საათზე, ილიას სახელმწიფო უნივერსიტეტის G106 დარბაზში გაიმართება ბიზნეს მარათონის- 20=200 პრეზენტაცია.
პროექტის მოკლე აღწერა:
20=200 ეს არის პროექტი, კერძოდ,16-დან 40 წლამდე ასაკის ადამიანებით დაკომპლექტებული 10 გუნდი მონაწილეობას მიიღებს მარათონში, რომელშიც ევალებათ, შეიმუშაონ ბიზნეს იდეა, რომლის საშუალებითაც საწყის კაპიტალს – 20 ლარს გაზრდიან მინიმუმ 200 ლარამდე და დააგროვებენ ყველაზე დიდ მოგებას.
მონაწილეებს უფლება აქვთ, საკუთარი სურვილისამებრ გამოიყენონ საწყისი კაპიტალი, შეიძინონ სასურველი რესურსები და აწარმოონ ნებისმიერი სახის ლეგალური ბიზნესი. მონაწილეებს ასევე შეუძლიათ, მოიძიონ სპონსორი და მიიღონ მისგან გარკვეული სახის ფულადი თუ მატერიალური დაფინანსება, რომელმაც ჯამში არ უნდა გადააჭარბოს 150 ლარს.
მარათონის დაწყებამდე მონაწილე გუნდებს უტარდებათ ტრენინგები “GREAT STARTUPERS”, რომლის განმავლობაშიც ღებულობენ ინფორმაციას ისეთი საკითხების შესახებ, როგორიცაა: კრეატიული და ინოვაციური აზროვნება, ეფექტური გუნდის შექმნა, ეფექტური ბიზნეს კომუნიკაციის დამყარება, ოფიციალური წერილების, შეთავაზებებისა და სასპონსორო პაკეტის წერა, თანამედროვე ტექნოლოგიებისა და სტარტაპების გამოყენება.
ტრენინგის შემდეგ გუნდები ხვდებიან წარმატებულ მეწარმეებსა და სახელმწიფო სექტორის წარმომადგენლებს და იღებენ მათგან სხვადასხვა სახის ბიზნეს კონსულტაციებს. გარდა ამისა, “ახალგაზრდული ინოვაციების ცენტრი” მონაწილე გუნდებს უზრუნველყოფს საოფისე ფართით, სადაც მათ საშუალება მიეცემათ, იმუშაონ საკუთარი ბიზნეს იდეების დახვეწასა და განვითარებაზე.
გამარჯვებულია ის გუნდი, რომელიც ყველაზე მეტ მოგებას დააგროვებს. თითოეული გუნდი უკან აბრუნებს საწყის კაპიტალს, 20 ლარს და მოგების 30%-ს.
საქართველოს ეკონომიკისა და მდგრადი განვითარების სამინისტროსა და საქართველოს უნივერსიტეტის მხარდაჭერით 9 თებერვალს გაიმართება ბიზნეს მარათონი 20=200.
იჩქარეთ!!! აპლიკაციები მიიღება 26 იანვრის ჩათვლით!!!
გუნდს ასევე შეუძლია, დარეგისტრირდეს იდეის გარეშე. ასეთ შემთხვევაში გუნდმა რაც შეიძლება ეფექტურად უნდა წარმოადგინოს მარათონში მონაწილეობის სურვილი და მოტივაცია.შერჩეული გუნდები პროექტის კონსულტანტებთან ერთად შეიმუშავებენ იდეებს.
სააპლიკაციო ფორმა შეგიძლიათ იხილოთ შემდეგ მისამართზე:https://docs.google.com/forms/d/1rFdkk4S6PybGV5bF1F7CYDSbOGhIN7LyDA7Mn1GCJUY/viewform?edit_requested=true
პროექტის ორგანიზატორია: “ახალგაზრდული ინოვაციების ცენტრი”.
პროექტის მხარდამჭერები არიან: საქართველოს უნივერსიტეტი და ეკონომიკისა და მდგრადი განვითარების სამინისტრო.
მედია პარტნიორი: ideahub
დამატებითი ინფორმაციისთვის:
598 162228 სალომე გოგაშვილი
555 281868 გიორგი კინწურაშვილი
555 605606 ქრისტი კაპანაძე
557 708807 მიხეილ ბერიანიძე
Event-ის facebook ლინკი: http://goo.gl/vwr7jn

შემოქმედებითი საღამო ლიგამუსში
2014-01-27 16:14
29 იანვარს, 18:00 სთ-ზე, წიგნის მაღაზია „ლიგამუსში“, გაიმართება ქართული წარმოშობის შვედი მომღერლის და კომპოზიტორის ოლგა ვამლინგი-ჭანტურიას (სასცენო სახელი -საბინა ჭანტურია) შემოქმედებითი საღამო. მისი რეპერტუარი მოიცავს მშვიდ აკუსტიკურ პოპმუსიკას. გარდა ლირიკული სიმღერებისა და ბალადებისა, თავისი შემოქმედებით ის გამოხატავს საკუთარ მოქალაქეობრივ პოზიციას საქართველოს თავისუფლებასა და ერთიანობასთან დაკავშირებით.

Google–ის დეველოპერების ჯგუფის პრეზენტაცია
2014-01-29 10:21
30 იანვარს 17:00 საათზე, ილიას სახელმწიფო უნივერსიტეტის G106 აუდიტორიაში გაიმართება Google–ის დეველოპერების ჯგუფისა და ახალგაზრდა ინოვატორთა კლუბის პრეზენტაცია, რომელთა წარმომადგენლობა ილიას სახელმწიფო უნივერსიტეტში გაიხსნება.
შეხვედრაზე დამსწრე საზოგადოება მიიღებს დაწვრილებით ინფორმაციას ამ ორი ჯგუფის საქმიანობის შესახებ – თუ რა პროექტებს ახორციელებენ ისინი, რა პერსპექტივებს ქმნიან ახალგაზრდებისთვის და რა კავშირი აქვთ კომპანია Google–თან. შეხვედრაზე სიტყვით წარსდგებიან “ახალგაზრდული ინოვაციების ცენტრის” პრეზიდენტი და დამფუძნებლები.
GDG თბილისისა და ახალგაზრდა ინოვატორთა კლუბის ილიას უნივერსიტეტის წარმომადგენლობის საქმიანობაში ჩართვის მსურველებს საშუალება ექნებათ შეხვედრის დასრულების შემდეგ გაესაუბრონ ორგანიზაციის ხელმძღვანელებს და ადგილზევე გაიარონ რეგისტრაცია ჯგუფებში გასაწევრიანებლად.
პრეზენტაციაზე ასევე განიხილება ახალგაზრდული ინოვაციების ცენტრის აქტივობები, რომელიც შემოთავაზებულ იქნა მხოლოდ ილიას სახელმწიფო უნივერსიტეტის სტუდენტებისთვის.

საუნივერსიტეტო პროექტის პრეზენტაცია
2014-01-30 13:48
ამა წლის 3 თებერვალს, 18:00 საათზე, ილიას სახელმწიფო უნივერსიტეტის წიგნის მაღაზია ,,ლიგამუსში” მოხდება წარდგენა საუნივერსიტეტო კვლევითი პროექტისა ,,უცნობი საქართველო. ქართულ-ევროპული წყაროები საისტორიო მეხსიერების რეკონსტრუქციისათვის”. კვლევა ეყრდნობა პროპაგანდა ფიდეს საისტორიო არქივის, თეათინელთა და კაპუცინელთა მისიების დღემდე უცნობ იტალიურ, რუსულ და ქართულ წყაროებს.
მისამართი: ილიას სახელმწიფო უნივერსიტეტის A კორპუსი, ილია ჭავჭავაძის გამზირი 32, წიგნის მაღაზია “ლიგამუსი”.
გთხოვთ მობრძანდეთ.

"ზღაპრის დღე" ლიგამუსში
2014-02-01 00:00
ყოველ შაბათს, 11.00-დან 13.00 საათამდე ,,ლიგამუსის“ ბავშვების ოთახში ზღაპრის დღე იმართება. მეზღაპრე ბავშვებს საინტერესო წიგნებს უკითხავს, ხოლო კითხვის შემდეგ კი სხვადასხვა შემეცნებით აქტივობებს სთავაზობს.
„ზღაპრის დღეზე“ ბავშვები მოგზაურობენ წიგნების ჯადოსნურ სამყაროში, ხოლო აქტივობების მეშვეობით მათ უვითარდებათ კრეატიულობა, მოტორიკა, დამოუკიდებელი მუშაობის და კომუნიკაციის უნარი.
“ზღაპრის დღეზე” დასწრება 4-დან 12 წლამდე ასაკის ნებისმიერ მსურველს შეუძლია. ზღაპრის დღეზე დასწრების მსურველებმა მოგვწერეთ: www.facebook.com/ligamus.iliauni

"ნატაშას ცეკვა" - წიგნის პრეზენტაცია
2014-02-05 00:00
5 თებერვალს, 18:00 საათზე, ილიას სახელმწიფო უნივერსიტეტის წიგნის მაღაზია ,,ლიგამუსში” პროფესორები გიგი თევზაძე და გიგა ზედანია წარადგენენ ორლანდო ფაიჯესის წიგნს ,,ნატაშას ცეკვა. რუსეთის კულტურული ისტორია”.
ორლანდო ფაიჯესი (დაბ. 1959 წელს) გამოჩენილი თანამედროვე ბრიტანელი ისტორიკოსია. 1987-1999 წლებში ის იყო კემბრიჯის უნივერსიტეტის თანამშრომელი, შემდეგ კი ლონდონის უნივერსიტეტის პროფესორი. მკითხველთა ფართო წრემ ის გაიცნო 1996 წელს გამოქვეყნებული წიგნით „ხალხის ტრაგედია“, რომელიც რუსული რევოლუციის ისტორიას გადმოსცემდა მის პოლიტიკურ-ისტორიულ კონტექსტში. სპეციალისტის მიერ დაწერილი თითქმის ათასგვერდიანი წიგნი მალევე გახდა ბესტსელერი.
„ნატაშას ცეკვა“ 2002 წელს გამოცემული წიგნია, რომელშიც ისტორიკოსის ინტერესი პოლიტიკიდან კულტურაზეა გადატანილი. ამ წიგნმაც დიდი წარმატება მოიპოვა. პუბლიკაციიდან ათი წლის შემდეგ გადაღებული ფილმის, „ანა კარენინას“ რეჟისორი ჯონ რაიტი მე-19 საუკუნის რუსული კულტურის გაგებას სწორედ ფაიჯესსა და მის ამ ნაწარმოებს უმადლის. მართლაც, ესაა რუსული კულტურის ერთ-ერთი საუკეთესო კრიტიკული ანალიზი, დაწერილი მასალის შესანიშნავი ცოდნისა და თანამედროვე თეორიული რეფლექსიის ინსტრუმენტების ვირტუოზული ფლობის საფუძველზე. წარმატების უკან არა მხოლოდ წიგნის შინაარსი დგას, არამედ სრულიად შესანიშნავი სტილი, რომელიც მკითხველს ნაშრომს რომანივით აკითხებს.

"ბერწი მიწა" წიგნის პრეზენტაცია
2014-02-06 11:18
12 თებერვალს, 6 საათზე, ილიას სახელმწიფო უნივერსიტეტის წიგნის მაღაზია “ლიგამუსში” გაიმართება პრეზენტაცია გია ჯოხაძის წიგნისა ,,ტ. ს. ელიოტის ,,ბერწი მიწა”, ჰერმენევტული ინტერპრეტაციები”.
წიგნი მოიცავს დიდი ინგლისურენოვანი პოეტისა და მოაზროვნის, თომას სტერნზ ელიოტის (1888-1965) პოემის ,,ბერწი მიწის“ ახალ ქართულ თარგმანს და, ასევე, ტექსტის ინტერპრეტაციას თანამედროვე ელიოტოლოგიის ორიგინალური მასალების გათვალისწინებით.
ელიოტის ,,ბერწი მიწა” მეოცე საუკუნის უდავოდ ყველაზე სახელგანთქმულ და სკანდალურ პოეტურ მიღწევათა შორისაა. გამოცემის დღიდანვე პოემას თან სდევს უამრავი ლეგენდა, დეზინფორმაცია და მითი იმაზე, თუ როგორ დაიწერა ტექსტი, რას იზრახავდა პოეტი, რა გავლენა მოახდინა მასზე თანამედროვე ვითარებამ ანუ ომისშემდგომმა ევროპამ, რომელიც პოემის მთავარი პროტაგონისტია და ა.შ.
გია ჯოხაძის ახალი წიგნი განკუთვნილია ელიოტის პოეზიის მთარგმნელების, მკვლევრებისა და თაყვანისმცემლებისათვის.

საინფორმაციო შეხვედრა - ერაზმუს მუნდუსი
2014-02-10 17:42
მოგესალმებით და გაცნობებთ, რომ 2014 წლის 11 თებერვალს, 16:00 საათზე, ილიას სახელმწიფო უნივერსიტეტის A101 აუდიტორიაში გაიმართება Erasmus Mundus-ის მეორე აქტივობის პროექტების EUROEAST, HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების,მაგისტრანტების,დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად. კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:

EUROEAST – 2014 წლის 15 თებერვალი.
HUMERIA – 2014 წლის 24 თებერვალი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
EUROEAST – www.euroeast.polito.it
HUMERIA – humeria.eu
დამატებითი შეკითხვების შემთხვევაში მოგვმართოთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
EUROEAST – euroeast@iliauni.edu.ge
HUMERIA – humeria@iliauni.edu.ge

ტრენინგი კლიმატის ცვლილებისა და ტყის ტრანსფორმაციაზე
2014-02-11 16:08
20 თებერვალი, 2014 – ილიას სახელმწიფო უნივერსიტეტი, კორპუსი „E“, აუდიტორია N206)
ერთდღიანი ტრენინგის მოდული სატყეო და მომიჯნავე დარგის სპეციალისტების, სტუდენტებისა და დაინტერესებული პირებისთვის –
სამხრეთ კავკასიაში კლიმატის ცვლილებისა და ტყის ტრანსფორმაციის საკითხებზე
შესავალი
ბუნების დაცვის მსოფლიო ფონდის გერმანიის ორგანიზაცია (WWF-Germany) სამხრეთ კავკასიაში ამავე ფონდის პარტნიორ ორგანიზაციასთან (WWF-Caucasus) ერთად, ევროკავშირის მხარდაჭერით, 2011 წლიდან ახორციელებს რეგიონალურ პროექტს „სამხრეთ კავკასიის ქვეყნებში კლიმატის ცვლილების პირობებში ტყის ეკოსისტემების მდგრადობის ამაღლება ტყის ტრანსფორმაციის გზით“.
როგორც აღნიშნული პროექტის ნაწილი, შემოთავაზებული იქნება ერთდღიანი ტრენინგის მოდული სატყეო დარგის სპეციალისტების, სტუდენტებისა და ამავე დარგით დაინტერესებული პირებისთვის. კონკრეტული, ლოკალურად კონცენტრირებული ერთდღიანი ტრენინგი 2014 წლის თებერვალში ჩატარდება პროექტის მონაწილე სამ ქვეყანაში – სომხეთში, აზერბაიჯანსა და საქართველოში. ტრენინგი პირველად წარმოდგენას შეუქმნის მონაწილეებს, მისცემს რა მათ თეორიული ცოდნის საფუძველს კლიმატის ცვლილებაზე, მოიცავს სხვა ქვეყნების გამოცდილებას კონკრეტული მაგალითების მოყვანით და ბოლო, სადისკუსიო ნაწილი მიეძღვნება რეგიონისთვის ადგილობრივი, კოკრეტული შემდგომი ნაბიჯების შემუშავებას.
საქართველოში ტრენინგს ჩაატარებს საერთაშორისო ექსპერტი, WWF-ის კონსულტანტი დერკ ფრანკენჰაუზერი, რომელმაც 2013 წლის ოქტომბერში სამხრეთ კავკასიის რეგიონში მოახდინა საველე გასვლები და დაინტერესებულ მხარეთა ანალიზი.
მიზნები
იმ გარემოსდაცვითი და სოციალური რისკების ილუსტრირება, რომლებიც მოსდევს კლიმატის ცვლილებას სამხრეთ კავკასიის რეგიონში. მონაწილეებს საშუალება მიეცემათ გააანალიზონ სიტუაცია და შეიმუშავონ მექანიზმები სატყეო სექტორში კლიმატის ცვლილებით განპირობებული მომავალი გამოწვევებისადმი ადაპტაციისთვის.
შინაარსი
ტრენინგის მოდული შედგება შემდეგი ხუთი ძირითადი თემისაგან:
1) შესავალი
2) გლობალური სიტუაცია
3) რეაგირება ევროპის ქვეყნების მაგალითზე
4) კავკასიაში ამჟამად არსებული სიტუაცია
5) განხორციელების შესაძლო სცენარები კავკასიაში
თავის მხრივ, ეს თემები დაყოფილია ოთხ ძირითად ნაწილად:
1. შესავალი
ტრენინგი დაიწყება იმ საკითხებზე ყურადღების გამახვილებით, რომლებიც ასახავს აუდიტორიის თვალსაზრისს კლიმატის ცვლილებასთან მიმართებაში. ამას მოჰყვება კლიმატის ცვლილების ფარგლების მოკლე აღწერა მსოფლიოს, ევროპის მასშტაბით – დაბოლოს, კონკრეტულად კავკასიის რეგიონში და განსაკუთრებით ტყეებზე მისი ზემოქმედების კუთხით.
2. ტრენინგის სავარჯიშოები
ეს ტრენინგის ძირითადი ნაწილია. მონაწილეებს საშუალება მიეცემათ მიიღონ ინფორმაცია მათ რეგიონში კლიმატის მიმდინარე ცვლილებიდან გამომდინარე პოტენციური გარემოსდაცვითი და სოციალურ-ეკონომიკური საფრთხეების იდენტიფიცირების კუთხით. ამ ნაწილში გამოყენებული იქნება ტყის მართვის სფეროში ძალიან ზუსტი მაგალითების განხილვის მეთოდი.
3. ევროპაში არსებული მოწინავე პრაქტიკის პრეზენტაცია და კონკრეტული მაგალითების განხილვა.
მონაწილეებს გააცნობენ შიგნიდან დანახულ სურათს – თუ როგორ შეიმუშავეს პოლიტიკა და სტანდარტული პროცედურები ამ რისკთან საბრძოლველად სხვა ქვეყნებმა, როგორიცაა გერმანია, მოწინავე პრაქტიკის მაგალითების და კონკრეტული შემთხვევების განხილვით.
4. პერსპექტივა და დასკვნითი დებატები
დაკვნით ეტაპზე მონაწილეებს შესთავაზებენ ბრეინსტორმინგს იმასთან დაკავშირებით, თუ რას თვლიან საჭიროდ სამომავლოდ. შემდეგი ნაბიჯები შემუშავდება ერთად, რათა მოხდეს სატყეო მეურნეობაში რისკის მენეჯმენტის სისტემის დანერგვა ან/და გაუმჯობესება.
ტრენინგის დღის წესრიგი
მოსალოდნელი შედეგები
ტრენინგის მოდული შესაძლებლობას მისცემს მონაწილეებს, რომ გააცნობიერონ კლიმატის ცვლილებასთან დაკავშირებული გამოწვევები, და კონკრეტულად – მისი ზემოქმედება სამხრეთ კავკასიის რეგიონის ტყეებზე. მონაწილეები შეძლებენ ყოველდღიურ სატყეო სამეურნეო საქმიანობას მიუსადაგონ კლიმატის ცვლილების სამომავლო შედეგებ, როგორიცაა შტორმები, ხანძრები და ა.შ. აგრეთვე გარდაქმნან კავკასიის ტყეების ეკოსისტემები უფრო გამძლე ტყეებად. სხვა ქვეყნების მოყვანილი მაგალითები წაახალისებს მონაწილეებს იმასთან დაკავშირებით, თუ როგორია რეაგირება სხვაგან სატყეო სექტორში და მისცემს საშუალებას, რომ კავკასიის სხვა ქვეყნებთან შექმნან პარტნიორული ქსელი რათა შეიქმნას კონკრეტულ საჭიროებებზე ორიენტირებული ინსტრუმენტი, როგორიცაა მაგ. ტყის პრობლემების ერთობლივი ღია მონაცემთა ბაზა და სხვ.
ტრენინგის მოდული
დეტალური ინფორმაცია ტრენინგის მოდულის შესახებ ხელმისაწვდომია შემდეგი ვებ-გვერდებიდან:
http://wwf.panda.org/what_we_do/where_we_work/black_sea_basin/caucasus/?215650/Managing-innovative-learning-on-adaptive-forest-management-to-climate-change

http://awsassets.panda.org/downloads/forestry_training_module.pdf
დამატებითი ინფორმაცია
მალხაზ ძნელაძე
პროექტის რეგიონალური კოორდინატორი
WWF-Caucasus
ტელ.: + (995 32) 2-23-75-00 ext. 118
mdzneladze@wwfcaucasus.org

სწავლა ესტონეთში საინფორმაციო შეხვედრა
2014-02-12 00:00
2014 წლის 12 თებერვალს, 15:00 საათზე, ილიას სახელმწიფო უნივერსიტეტს ესტუმრება ესტონეთის დელეგაცია. 3 წამყვანი ესტონური უნივერსიტეტის _ ტარტუს უნივერსიტეტის, ტალინის ტექნოლოგიური უნივერსიტეტის, ესტონეთის მუსიკისა და თეატრის აკადემიის _ წარმომადგენლები მოაწყობენ პრეზენტაციას შესაბამისი უნივერსიტეტების შესახებ და ისაუბრებენ ესტონეთში სწავლის გაგრძელების შესაძლებლობებზე.
პრეზენტაცია შედგება ინგლისურ ენაზე.
მისამართი:ილიას სახელმწიფო უნივერსიტეტი გ. წერეთლის 2, G კორპუსი აუდიტორია G 106 (ყოფილი ენციკლოპედიის შენობა)

სემინარი საქართველოს გაწევრიანებაზე ენერგეტიკულ გაერთიანებაში
2014-02-15 21:50
გვაქვს პატივი მოგიწვიოთ ენერგეტიკის პოლიტიკის და მდგრადი განვითარების სემინარების ციკლის პირველ სემინარზე -„საქართველოს გაწევრიანება ენერგეტიკულ გაერთიანებაში, შესაძლებლობები და გამოწვევები“- რომელიც ჩატარდება 20 თებერვალს 15:00-18:00 სთ ილიას სახელმწიფო უნივერსიტეტში.
სემინარზე დაინტერესებული მხარეების თანდასწრებით და მათი მონაწილეობით განვიხილავთ ევროპის ენერგეტიკულ გაერთიანებაში საქართველოს წევრობის დადებით და უარყოფით მხარეებს, ამ გზაზე ენერგეტიკული სექტორის წინაშე მდგარ გამოწვევებს.
სემინარს სიტყვით გახსნის ევროკავშირის კომისარი ენერგეტიკაში გიუნტერ ოტინგერი. მასში მონაწილეობას მიიღებენ მთავრობის, პარლამენტის, ევროკავშირის, სამოქალაქო სექტორის, ენერგეტიკის, უნივერსიტეტების და საერთაშორისო ორგანიზაციების წარმომადგენლები.
სემინარი იმართება ევროკავშირის და კონრად ადენაუერის ფონდის მხარდაჭერით.
მისამართი: ილიას სახელმწიფო უნივერსიტეტის G კორპუსი – გ.წერეთლის 1 (თამარაშვილის ქუჩასა და ვაკის პარკს შორის)
იხ.ბმული>>>

ოკუპაციისადმი მიძღვნილი ღონისძიება
2014-02-17 10:55
21 თებერვალს, 16:00 საათზე ილიას სახელმწიფო უნივერსიტეტის G კორპუსში, 106-ე აუდიტორიაში, ფონდ „თავისუფალი არჩევანის“ ინიციატივით, მოეწყობა საქართველოს დემოკრატიული რესპუბლიკის 1921 წლის ოკუპაციისადმი მიძღვნილი ღონისძიება; ნაჩვენები იქნება „ფინეთის ოკუპაცია“ – ფილმი დოკუმენტური ფილმების სერიიდან „ოკუპაცია“.
ღონისძიების მოდერატორია მხატვარი გიორგი გუგუშვილი.
დისკუსიაში მონაწილეობს ფილმის ავტორი შოთა მალაშხია.

ტიმ კაჰილის მოხსენება ლიგამუსში
2014-02-17 12:46
ოთხშაბათს, 26 თებერვალს 15:00 საათზე ამერიკელი მწერალი ტიმ კაჰილი წაიკითხავს მოხსენებას თემაზე “What it Takes to Be a Traveler” და გაგვიზიარებს თავის როგორც „მოგზაური“ მწერლის გამოცდილებას.
შეხვედრა ორგანიზებულია ამერიკის შეერთებული შტატების საელჩოს მხარდაჭერით. შეხვედრას გაუძღვება ილიას სახელმწიფო უნივერსიტეტის პროფესორი, ბელა წიფურია.
ტიმ კაჰილი
ტიმ კაჰილი დაიბადა 1943 წლის 28 ნოემბერს ქალაქ ნეშვილში, ტენესი. ამჟამად ცხოვრებს ლივინგსტონში, მონტანა.
1966 წელს დაამთავრა ვისკონსინის უნივერსიტეტი ისტორიის ბაკალავრის ხარისხით. 1969 წელს მიიღო მაგისტრის დიპლომი სპეციალობით ინგლისური ენა /კრეატიული წერა სანფრანცისკოს სახელმწიფო უნივერსიტეტში.
1970-1976 იყო ჟურნალ „როლინგსტოუნის“ ასოცირებული რედაქტორი სანფრანცისკოში. წერდა სტატიებს მუსიკაზე, კულტურაზე, ფილმებზე დაპოლიტიკაზე. 1975 წელს დაიწყო მუშაობა საგამოძიებო საკითხებზე, როგორიცაა იდუმალი გარდაცვალება ინდიელი ლიდერის ბრიტანეთის კოლუმბიაში და მსგავსი.
1976 წელს ტიმი გახდა ერთ-ერთი დამფუძნებელი რედაქტორი ჟურნალის „Outside Magazine“, რომელმაც რამდენიმე ეროვნული ჯილდო მიიღო, მათ შორის ოთხი „საყოველთაო ოსტატობაში“. იგი წერდა ისტორიებს მოგზაურობაზე. 1977 წელს, პერუში ექსპედიციის დროს, მან აღმოაჩინა ნანგრევები ამაზონის შტატში, რომელიც შემდეგ საოცრად საინტერესო აღმოჩნდა არქეოლოგებისთვის.
1978 წლიდან მოყოლებული ტიმ კაჰილი თავისუფალი მწერალია. მას 300-ზე მეტი სტატია აქვს გამოქვეყნებული National Geographic-ში, GEO-ში, The New York Times Book Review-ში და სხვა ცნობილ გამოცემებში.
ტიმი რვა წიგნის ავტორია: „გაატარე ჭია“, „იაგუარებმა დაგლიჯეს ჩემი სხეული“, „სამურავი ჭამს ჩემს ფეხს“, „იხვების მიერ სიკვდილამდე ჩანისკარტებული“, „გზის ციებ-ცხელება“, „დელფინები“, „დამარხული სიზმრები“ და „შეაჩერეთ გასხივოსნება“.
1992-1994 წლებში იგი იყო დამხმარე რედაქტორი Esquire Magazine-ის.
ტიმ კაჰილი არის ერთ-ერთი თანაავტორი აკადემიურ ჯილდოზე ნომინირებული იმაქსფილმის სცენარის „ცოცხალი ზღვა“ 1995 წ. ასევე არის ტექსტის ავტორი პიესისa „დელფინები“, რომელიც ახლახან გამოიცა.
დაარსებიდან დღემდე მუშაობს რედაქტორად „Outside Magazine“- ში. დამატებით არის “Rolling Stone Magazine”-ის, “Sports Afield”-ისa და “National Geographic Advanture”-ის დამხმარე რედაქტორი. ამჟამად მუშაობს წიგნზე იელოუსთოუნის პარკის შესახებ და იმაქსის ახალ ფილმებზე მარჯნის რიფებისa და გამოქვაბულების ბუნებრივი ისტორიის შესახებ.

საინფორმაციო შეხვედრა - ერაზმუს მუნდუსი
2014-02-17 17:15
მოგესალმებით და გაცნობებთ, რომ 2014 წლის 18 თებერვალს, 16:00 საათზე, ილიას სახელმწიფო უნივერსიტეტის A101 აუდიტორიაში გაიმართება Erasmus Mundus-ის მეორე აქტივობის პროექტის HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების,მაგისტრანტების,დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად. კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
2014 წლის 24 თებერვალი
პროექტის შესახებ დეტალური ინფორმაცია იხილეთ შესაბამის ვებგვერდზე:
humeria.eu
დამატებითი შეკითხვების შემთხვევაში მოგვმართოთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა: humeria@iliauni.edu.ge

ადელინ ბროს საჯარო ლექცია
2014-02-24 12:48
ოთხშაბათს, 5 მარტს, 18:00 საათზე, ილიას სახელმწიფო უნივერსიტეტის G 106 აუდიტორიაში საქართველოს ფრანგული ინსტიტუტი და ანატოლიის კვლევების ფრანგული ინსტიტუტი გიწვევთ
ანატოლიის კვლევების ფრანგული ინსტიტუტის ბაქოს ფილიალის
კავკასიის კვლევითი ობსერვატორიის ხელმძღვანელის,
ადელინ ბროს საჯარო ლექციაზე:
,,სამხრეთ კავკასია, თურქეთი, რუსეთი: საიმიგრაციო სივრცის მრავალჯერადი ფორმირება.”
დებატებში მონაწილეობს კავკასიის კვლევითი რესურსების ცენტრის კვლევების დირექტორი თინათინ ზურაბიშვილი.
დასწრება თავისუფალია. საჯარო ლექცია ჩატარდება ფრანგულ ენაზე ქართული თარგმანით.

დისკუსია ოკუპაციის დღესთან დაკავშირებით
2014-02-24 17:30
მიმდინარე წლის 25 თებერვალს, ოკუპაციის დღესთან დაკავშირებით, ილიას სახელმწიფო უნივერსიტეტის წიგნის მაღაზია “ლიგამუსში” გაიმართება დისკუსია,
რომლის მიზანია საბჭოთა წარსულის ხელახალი გაააზრება. ოკუპაცია თუ გასაბჭოება? კოლაბორაცია თუ წინააღმდეგობა? – ეს არის ის კითხვები, რომლებიც 1921 წლის 25 თებერვლის ისტორიული გამოცდილების მიმართ ქართულ საზოგადოებაში დღემდე დგას და რომლებიც პირდაპირ კავშირშია საქართველოს სახელმწიფოს ისტორიული გამოცდილების შეფასებასთან. საგულისხმოა, რომ 1921 წელს განვითარებული მოვლენების შესახებ ისტორიული ნარატივი საბჭოთა კავშირის პირობებში შეიქმნა. რამდენადაა თანამედროვე ქართული ისტორიოგრაფია კვლავაც ამ საბჭოთა ისტორიული ნარატივის გავლენის ქვეშ? როგორ შეგვიძლია თითქმის ერთი საუკუნის წინ განვითარებული მოვლენების შეფასება და მათზე მსჯელობა?
მოდერატორი – თამარ ცოფურაშვილი
მომხსენებლები:
19.00 საათზე – ოლივერ რაისნერი (ისტორიკოსი/ქართველოლოგი) – „საბჭოთა ოკუპაციის მეხსიერების შესახებ“;
19.30 საათზე – ელენე კეკელია, კოტე ლადარია (დოქტორანტები) – ,,საბჭოთა გამოცდილება პოსტსაბჭოთა კონტექსტში”;
19.45 საათზე – თამარ გურჩიანი (იურისტი/უფლებადამცველი) – „ოკუპაცია თანამედროვე სამყაროში? საკანონმდებლო ცვლილებები, რომლებიც ქმნიან ისტორიას”.

ლექციების ციკლი ბიოეთიკის აქტუალურ თემებზე
2014-02-25 11:28
2014 წლის 1, 2 და 3 აპრილს, ილიას სახელწიფო უნივერსიტეტში 16:00 საათზე A 101 აუდიტორიაში ჩატარდება ლექციების ციკლი ბიოეთიკის აქტუალურ თემებზე. ლექციების შემდეგ გაიმართება დისკუსია.
ლექციებს გაუძღვება ვესტფალიის მიუნსტერის ვილჰელმის-უნივერსიტეტის დოქტორი ანდრეას ვითი. დოქტ. ანდრეას ვითის შესახებ ინფორმაცია შეგიძლიათ იხილოთ:
http://www.philosovieth.de/publikationen.html
http://www.philosovieth.de/zur-person.html
ლექციები ჩატარდება ილიას სახელმწიფო უნივერსიტეტის მიერ დაფინანსებული პროექტის „ბიოეთიკისა და სამედიცინო ეთიკის საკითხები საქართველოში“ ფარგლებში.
ლექციების თემატიკაა:
1. რეპროდუქციული მედიცინის მორალური პრობლემები. ღირებულებათა გადაფასება საბუნებისმეტყველო კონტექსტიდან.
2. ცხოველებისადმი დამოკიდებულების ეთიკა. დასაბუთების სტრატეგიები ფილოსოფიურ ეთიკაში.
3. ეთიკის კომიტეტი, ეთიკის კომისია და მორალური ხარისხის მენეჯმენტი. სოციალურობის ეთიკა, კლინიკური გარემოს სამართლიანი და კოლეგიალური სტრუქტურები.
ლექციები ჩატარდება ქართული თარგმანის თანხლებით. დასწრება თავისუფალია.
ყოველი ლექციის შესახებ დაწვრილებითი ინფორმაცია შეგიძლიათ იხილოთ თანდართულ pdf ფაილში.

სემინარი - ქართული სატაძრო ხუროთმოძღვრების ისტორია
2014-02-27 16:22
2014 წლის 7 მარტს, 18:00 საათზე, ილიას სახელმწიფო უნივერსიტეტის G 106 აუდიტორიაში, ჩატარდება სემინარი თემაზე: ქართული ქრისტიანული სატაძრო ხუროთმოძღვრების გენეზისი – განვითარების საფეხურების ახლებურად გააზრება.
მომხსენებლები: ემერიტუს-პროფესორი ზურაბ კიკნაძე და პროფესორი ნოდარ ბახტაძე.
უკანასკნელი ათწლეულის განმავლობაში, ნეკრესის ნაქალაქარის ტერიტორიაზე (ყვარლის რაიონი), არქეოლოგიური კვლევის შედეგად, IV-V საუკუნეების სავსებით კანონიკური გეგმარების ბაზილიკების არსებობის დადასტურებამ, ასევე – ნეკრესის მონასტრის ტერიტორიაზე მდებარე, აქამდე IV საუკუნის ეკლესიად მიჩნეული მცირე სამლოცველოს ხელახლა გამოკვლევა-დათარიღებამ, დამატებითი ფაქტობრივი მასალა გამოავლინა ქართული ქრისტიანული სატაძრო ხუროთმოძღვრების გენეზისისა და განვითარების პირველი საფეხურების ახლებურად გასააზრებლად.
სემინარის მომხსენებლები, ბატონები ზურაბ კიკნაძე და ნოდარ ბახტაძე, სწორედ ამ თემაზე სასაუბროდ იწვევენ ხელოვნების ისტორიკოსებსა და დაინტერესებულ პირებს.
